Ναστάζια Κίνσκι

Η Ναστάσια Αγκλάια Κίνσκι (Nastassja Aglaia Kinski), το γένος Νακσίνσκι (Nakszynski) (γενν. 24 Ιανουαρίου 1961John Sandford (ed.) (2001), Encyclopedia of Contemporary German Culture (Routledge world reference): 340), είναι Γερμανίδα ηθοποιός και πρώην μοντέλο, η οποία εμφανίστηκε σε περισσότερες από 60 ταινίες στην Ευρώπη και τις Ηνωμένες Πολιτείες. Έγινε παγκοσμίως γνωστή το 1978 με το Stay as You Are. Έπειτα ήρθε η παγκόσμια διάκριση με την\ Χρυσή Σφαίρα που κέρδισε για την συμμετοχή της στην ταινία του Ρόμαν Πολάνσκι Tess (1979). Άλλες αξιοσημείωτες ταινίες στις οποίες συμμετείχε ήταν η ερωτική ταινία τρόμου Cat People (1982), οι δραματικές ταινίες του Βιμ Βέντερς Παρίσι, Τέξας (1984) και Faraway, So Close! (1993) και η βιογραφική ταινία Μια αμερικανική ραψωδία (2001). Η Κίνσκι μιλάει άπταιστα τέσσερις γλώσσες: γερμανικά, αγγλικά, γαλλικά και ιταλικά. 

 Πρώιμη ζωή 
Η Κίνσκι γεννήθηκε στο Δυτικό Βερολίνο ως Nastassja Aglaia Nakszynski. Είναι κόρη του γνωστού Γερμανού ηθοποιού Κλάους ΚίνσκιDavidson, John E. Deterritorializing the New German Cinema, Regents of the University of Minnesota, 1999, p. 80 και της δεύτερης συζύγου του, της ηθοποιού Ρουθ Μπριτζίτ Τότσκι (Ruth Brigitte Tocki).Welsh, James Michael; Gene D. Phillips; Rodney Hill. The Francis Ford Coppola Encyclopedia, Lanham, Maryland: Scarecrow Press Inc., 2010, p. 154 Είναι μερικώς πολωνικής καταγωγής, καθώς ο παππούς της, Μπρούνο Νακσίνσκι (Bruno Nakszynski) ήταν γερμανοποιημένος Πολωνός. Η Κίνσκι έχει δύο ετεροθαλή αδέλφια: την Πόλα και το Νικολάι Κίνσκι. Οι γονείς της χώρισαν το 1968. Μετά την ηλικία των 10 ετών, η Κίνσκι έβλεπε σπάνια τον πατέρα της. Η μητέρα της αγωνίστηκε οικονομικά για να τις στηρίξει. Τελικά έζησαν σε μια κοινότητα στο Μόναχο. 

Σε μια συνέντευξη το 1999, η Κίνσκι αρνήθηκε ότι ο πατέρας της την κακοποίησε ως παιδί, αλλά δήλωσε ότι την κακομεταχειρίστηκε «με άλλους τρόπους». Το 2013, όταν ρωτήθηκε για τους ισχυρισμούς περί σεξουαλικής κακοποίησης που έκανε η ετεροθαλής αδελφή της, Πόλα Κίνσκι, επιβεβαίωσε ότι αποπειράθηκε μαζί της, αλλά δεν κατάφερε. Είπε «δεν ήταν πατέρας. Ενενήντα εννέα τοις εκατό του χρόνου τον φοβόμουν. Ήταν τόσο απρόβλεπτος, που η οικογένεια ζούσε υπό συνεχή τρομοκρατία». Όταν ρωτήθηκε τι θα του έλεγε τώρα, αν είχε την ευκαιρία, απάντησε: «Θα έκανα τα πάντα για να τον βάλω πίσω από τα κάγκελα της φυλακής για μια ζωή. Χαίρομαι που δεν είναι πλέον ζωντανός».

 Καριέρα 
Η Κίνσκι ξεκίνησε ως έφηβη να εργάζεται ως μοντέλο στη Γερμανία. Η ηθοποιός Lisa Kreuzer του γερμανικού Νέου Κύματος την βοήθησε να πάρει το ρόλο της Mignon το 1975 στην ταινία του Βιμ Βέντερς Η λάθος κίνηση στην οποία εμφανιζόταν γυμνόστηθη σε ηλικία 12 ετών . Αργότερα έπαιξε έναν από τους κορυφαίους ρόλους στην ταινία του Βέντερς Παρίσι, Τέξας (1984) και εμφανίστηκε στο Faraway, So Close (1993). 

Το 1976, ενώ ήταν ακόμα έφηβη, η Κίνσκι είχε δύο πρώτους σημαντικούς ρόλους: στο επεισόδιο Reifezeugnis της γερμανικής τηλεοπτικής σειράς εγκλημάτων Tatort του Βόλφγκανγκ Πέτερσεν. Στη συνέχεια εμφανίστηκε στην βρετανική ταινία τρόμου To the Devil a Daughter (1976), που παρήγαγε η Hammer Film Productions, η οποία κυκλοφόρησε στο Ηνωμένο Βασίλειο μόλις 40 ημέρες μετά τα δέκατα πέμπτα γενέθλια της Κίνσκι, καθιστώντας βέβαιο ότι ήταν μόλις δεκατεσσάρων όταν γυρίστηκαν οι σκηνές της (συμπεριλαμβανομένου πλήρους μπροστινού γυμνού). Όσον αφορά τις πρώτες της ταινίες, η Κίνσκι έχει δηλώσει ότι αισθάνθηκε ότι η βιομηχανία θεάματος την εκμεταλλεύτηκε. Σε μια συνέντευξη στο W, είπε: «Αν είχα κάποιον να με προστατεύσει ή αν ένιωθα πιο ασφαλής για τον εαυτό μου, δεν θα δεχόμουν κάποια πράγματα. Γυμνά πράγματα. Μέσα μου με διέλυε»Nastassja Kinski interview with Louise Farr. "Kinski Business", Περιοδικό W, Μάιος 1997.. 

Το 1978 πρωταγωνίστησε στην ιταλική ρομαντική ταινία Μείνε όπως είσαι (Così come sei) με τον Μαρτσέλλο Μαστρογιάννι, κερδίζοντας την αναγνώρισή της στις Ηνωμένες Πολιτείες όταν η New Line Cinema την κυκλοφόρησε εκεί τον Δεκέμβριο του 1979. Το περιοδικό Time έγραψε ότι ήταν «απλά αξιολάτρευτη, πραγματικά σέξι και έντονη, χωρίς να είναι οδυνηρά επιθετική γι 'αυτό». Η ταινία πέτυχε επίσης μια σημαντική διεθνή κυκλοφορία μέσω της Columbia Pictures. 

Η Κίνσκι συνάντησε τον σκηνοθέτη Ρόμαν Πολάνσκι σε ένα πάρτι το 1976. Την προέτρεψε να κάνει μαθήματα ηθοποιίας με τον Λι Στράσμπεργκ στις Ηνωμένες Πολιτείες και της πρόσφερε τον πρωταγωνιστικό ρόλο στην επόμενη ταινία του, την Tess (1979). Το 1978, η Κίνσκι υποβλήθηκε σε εκτεταμένη προετοιμασία για την απόδοση του χαρακτήρα ενός κοριτσιού της αγροτικής Αγγλίας, η οποία περιελάμβανε την απόκτηση του προφορικού ιδιώματος της περιοχής με μελέτες διδασκαλίας. 
μικρογραφία|250px|Η Ναστάσια Κίνσκι με τους John Savage και Yoni S. Hamenachem στα γυρίσματα της ταινίας Maria's Lovers (1984)
Η ταινία προτάθηκε για έξι βραβεία, συμπεριλαμβανομένης της καλύτερης ταινίας, στα 53α βραβεία Όσκαρ και κέρδισε τρία. 

Το 1981, ο Richard Avedon φωτογράφησε την Κίνσκι με ένα πύθωνα Βιρμανίας να περιστρέφεται γύρω από το γυμνό σώμα τηςWelsh, James Michael; Gene D. Phillips; Rodney Hill. The Francis Ford Coppola Encyclopedia, Lanham, Maryland: Scarecrow Press Inc., 2010, p. 154. Η εικόνα, η οποία εμφανίστηκε για πρώτη φορά στο τεύχος Οκτωβρίου του 1981 του περιοδικού  Vogue στις ΗΠΑ, κυκλοφόρησε ως αφίσα και έγινε μπεστ σέλερ, επιβεβαιώνοντάς την περαιτέρω ως σύμβολο του σεξ. 

Το 1982 πρωταγωνίστησε στο ρομαντικό μιούζικαλ του Φράνσις Φορντ Κόπολα One from the Heart, την πρώτη της ταινία που γυρίστηκε στις Ηνωμένες ΠολιτείεςCoppola, Francis Ford; Phillips, Gene D.; Hill, Rodney. Francis Ford Coppola: Interviews, Univ. Press of Mississippi, (2004) p. 136. Το περιοδικό Texas Monthly περιέγραψε το παίξιμό της «σαν συντελεστή τσίρκου του Φελίνι που ερμηνεύει την αιωρούμενη φωνή του Έρωτα»Texas Monthly, Μαρτίου 1982 σελ. 175. Η ταινία απέτυχε στις πωλήσεις και ήταν μεγάλη απώλεια για τα νέα Zoetrope Studios του Κόπολα. Εκείνη τη χρονιά έπαιξε και στην ερωτική ταινία τρόμου Cat People. Η κωμωδία του Dudley Moore Unfaithfully Yours και μια διασκευή του The Hotel New Hampshire του John Irving ακολούθησε το 1984. 
μικρογραφία|left|Η Ναστάσια Κίνσκι το 1989
Η Κίνσκι συνεργάστηκε με τον Βέντερς για την ταινία του 1984 Παρίσι, Τέξας. Μία από τις πιο γνωστές ταινίες της μέχρι σήμερα, κέρδισε το κορυφαίο βραβείο στο Φεστιβάλ Κινηματογράφου των Καννών. Κατά τη δεκαετία του 1980, η Κίνσκι ζούσε ανάμεσα σε Ευρώπη και Ηνωμένες Πολιτείες, γυρίζοντας τις ταινίες Moon in the Gutter (1983), Harem (1985) και Torrents of Spring (1989) στην Ευρώπη, και Exposed (1983), Maria's Lovers (1984), και την Revolution (1985) στις Ηνωμένες Πολιτείες. 

μικρογραφία|250px|Η Κίνσκι στο Φεστιβάλ Κινηματογράφου των Καννών το 1990
Κατά τη διάρκεια της δεκαετίας του 1990 η Κίνσκι εμφανίστηκε σε διάφορες αμερικανικές ταινίες, συμπεριλαμβανομένης της ταινίας δράσης Terminal Velocity με τον Τσάρλι Σιν, την ιστορία μοιχείας του Mike Figgis One Night Stand (1997), το Your Friends &amp; Neighbors (1998), το Susan's Plan του John Landis (1998), και το The Lost Son (1999). 

Οι πιο πρόσφατες ταινίες της περιλαμβάνουν την Inland Empire του Ντέιβιντ Λιντς (2006) και την Sugar του Rotimi Rainwater (2013). Το 2016 συμμετείχε στη γερμανική τηλεοπτική εκπομπή Let's Dance.

 Προσωπική ζωή 
 Σχέσεις 
Το 1976, όταν η Κίνσκι ήταν 15 ετών, φέρεται ότι ήταν σε σχέση με τον σκηνοθέτη Ρόμαν Πολάνσκι, ο οποίος ήταν τότε 43 ετών. Σε μια συνέντευξη του 1999 στην The Guardian, η ίδια ανέφερε ότι δεν υπήρξε σχέση, αλλά «ένα φλερτ. Θα μπορούσε να υπήρχε αποπλάνηση, αλλά δεν υπήρξε. Είχε σεβασμό για μένα». 

μικρογραφία|250px|Η Ναστάσια Κίνσκι τον Ιούλιο του 2015
 Γάμος και παιδιά 
Στα μέσα της δεκαετίας του '80 η Κίνσκι συναντήθηκε με τον Αιγύπτιο σκηνοθέτη Ιμπραήμ Μούσα. Παντρεύτηκαν στις 10 Σεπτεμβρίου 1984. Έχουν μαζί δύο παιδιά, τον Αλιόσα (Aljosha, γενν. 1984) και τη Σόνια Κίνσκι (γενν. 1986), η οποία εργάζεται ως μοντέλο και ηθοποιός. Ο γάμος διαλύθηκε το 1992. Από το 1992 έως το 1995, η Κίνσκι έζησε με τον μουσικό Κουίνσι Τζόουνς, αλλά κράτησε το δικό της διαμέρισμα στη λεωφόρο Hilgard, κοντά στο Πανεπιστήμιο της Καλιφόρνιας.Daily Bruin, Monday, 16 Ιανουαρίου 1995, σελ. 8. Το 1993 απέκτησαν μια κόρη, την Kenya Julia Niambi Sarah Jones, μοντέλο που έγινε γνωστό επαγγελματικά ως Κένυα Κινσκι-Τζόουνς. 

 Υγεία 
Το 2001, η Κίνσκι δήλωσε σε συνέντευξή της στην εφημερίδα The Daily Telegraph ότι πάσχει από ναρκοληψία, μια διαταραχή του ύπνου. 

 Επιλεγμένη φιλμογραφία 

 The Wrong Move (1975)
 To the Devil a Daughter (1976)Ellis, Bill. Raising the Devil: Satanism, New Religions, and the Media, The University Press of Kentucky, 2000, p. 159
 Tatort: Reifezeugnis (1977)Bock, Hans-Michael; Tim Bergfelder. The Concise Cinegraph: Encyclopedia of German Cinema, Berghahn Books, 2009, p. 360
 Notsignale: Im Nest (1977)
 Passion Flower Hotel (also known as Boarding School, 1978)
 Così come sei (also known as Stay As You Are, 1978)
 Tess (1979)Mazierska, Ewa Nabokov's Cinematic Afterlife, MacFarland and Company Jefferson, North Carolina 2011 p. 48
 One from the Heart (1982)
 Cat People (1982)
 Exposed (1983)
 Spring Symphony (1983)
 Moon in the Gutter (1983)
 Maria's Lovers (1984)
 Paris, Texas (1984)
 The Hotel New Hampshire (1984)
 Unfaithfully Yours (1984)
 Harem (1985)
 Revolution (1985)
 Maladie d'amour (1987)
 Torrents of Spring (1989)
 Crystal or Ash, Fire or Wind, as Long as It's Love (1989)
 The Secret (1990)
 The Sun Also Shines at Night (1990)
 Humiliated and Insulted (1991)
 Faraway, So Close! (1993)
 Terminal Velocity (1994)
 Crackerjack (1994)
 The Ring (1996)
 Somebody Is Waiting (1996)
 Fathers' Day (1997)
 One Night Stand (1997)
 Bella Mafia (1997)
 Little Boy Blue (1997)
 Savior (1998)
 Susan's Plan (1998)
 Playing by Heart (1998)
 Your Friends & Neighbors (1998)
 The Lost Son (1999)
 The Intruder (1999)
 The Claim (2000)
 The Magic of Marciano (2000)
 Time Share (2000)
 Quarantine (2000)
 An American Rhapsody (2001)
 The Day the World Ended (2001)
 Town & Country (2001)
 Blind Terror (TV 2001)
 Say Nothing (2001)
 Cold Heart (2001)
 Diary of a Sex Addict (2001)
 .com for Murder (2002)
 Paradise Found (2003)
 Les Liaisons dangereuses (TV miniseries 2003)
 À ton image (2004)
 La Femme Musketeer (TV movie 2004)
 Inland Empire (2006)
 The Nightshift Belongs to the Stars (short, 2013)
 Sugar (2013)

 Παραπομπές 

 Εξωτερικοί σύνδεσμοι 

 Ναστάσια Κίνσκι στην TCM Movie Database 
 Ναστάσια Κίνσκι στο AllMovie

Κατηγορία:Γερμανίδες ηθοποιοί κινηματογράφου
Κατηγορία:Γερμανίδες ηθοποιοί φωνής
Κατηγορία:Γερμανίδες μοντέλα
Κατηγορία:Γερμανοί πολωνικής καταγωγής